Β4-0189, 0191, 0211, 0220, 0228, 0233 και 0253/98

Ψήφισμα σχετικά με την κατάσταση στο Αφγανιστάν

Το Ευρωπαΐκό Κοινοβούλιο,

- έχοντας υπόψη τα προηγούμενα ψηφίσματά του σχετικά με την κατάσταση στο Αφγανιστάν και, ιδιαίτερα, το ψήφισμά του της 23ης Οκτωβρίου 1997 ((ΣΠ της ημερομηνίας αυτής, Μέρος ΙΙ, σημείο 7)),

- έχοντας υπόψη την κοινή θέση του Συμβουλίου της 26ης Ιανουαρίου 1998,

Α. τονίζοντας και πάλι τη μεγάλη ανησυχία του που προκαλούν οι συνεχιζόμενες και αυξανόμενες παραβιάσεις των ανθρωπίνων δικαιωμάτων και των διεθνών ανθρωπιστικών συμβάσεων, στις περιοχές εκείνες του Αφγανιστάν, ιδιαίτερα στην πρωτεύουσα Καμπούλ, που βρίσκονται υπό τον έλεγχο των Ταλιμπάν,

Β. ανησυχώντας συγκεκριμένα για την συνεχιζόμενη υποβάθμιση της θέσεως των γυναικών, θυμάτων διακρίσεων άνευ προηγουμένου, στις οποίες οι Ταλιμπάν αρνούνται να επιτρέψουν την άσκηση των πλέον θεμελιωδών δικαιωμάτων, με το πρόσχημα κάποιας ερμηνείας του Ισλάμ που απορρίπτεται από μεγάλο μέρος του ισλαμικού κόσμου,

Γ. βαθύτατα συγκλονισμένο από το γεγονός ότι η εν λόγω διάκριση σημαίνει ουσιαστικά την απαγόρευση συμμετοχής στη δημόσια ζωή, πλήρη περιορισμό κάθε ελευθερίας κινήσεως και εκφράσεως, την απαγόρευση πρόσβασης στην εκπαίδευση ή στους βασικούς φορείς παροχής ιατρικής περίθαλψης,

Δ. ανησυχώντας για τα εμπόδια που δημιουργούν οι Ταλιμπάν στη δράση των μη κυβερνητικών και διεθνών οργανώσεων 7 ανησυχώντας κυρίως για τις δυσκολίες που αντιμετωπίζουν οι οργανώσεις αυτές για να προωθήσουν την ανθρωπιστική βοήθεια προς τους πληθυσμούς και κυρίως προς τις γυναίκες οι οποίες βρίσκονται στην απόλυτη ένδεια και απομόνωση,

Ε. υπογραμμίζοντας ότι το σύνολο των οργανώσεων των Ηνωμένων Εθνών που εργάζονται επί τόπου θα πρέπει να έχουν κοινή στάση που δεν θα εκλαμβάνεται ως ρητή αποδοχή της πολιτικής των Ταλιμπάν,

ΣΤ. λαμβάνοντας υπόψη ότι η Ευρωπαΐκή Ένωση αποτελεί τον κύριο χορηγό ανθρωπιστικής βοήθειας στο Αφγανιστάν,

Ζ. λαμβάνοντας υπόψη ότι η Ευρώπη αποτελεί την κύρια αγορά της παραγόμενης από αφγανικό όπιο ηρω&?;νης, καθώς και ότι μόνο μια διαρκής ειρήνη στην περιοχή θα επιτρέψει την εκρίζωση του εμπορίου αυτού,

Η. συγχαίροντας την Επιτροπή η οποία, επ' ευκαιρία του εορτασμού της ημέρας της γυναίκας στις 8 Μαρτίου 1998 και κατόπιν των προτάσεων του Ευρωπαΐκού Κοινοβουλίου που στόχευαν στο να ευαισθητοποιήσει την κοινή γνώμη για την δυσχερέστατη κατάσταση των γυναικών του Αφγανιστάν και να τους επιδείξει την διεθνή αλληλεγγύη,

Θ. υπενθυμίζοντας ότι το καθεστώς των Ταλιμπάν δεν έχει αναγνωρισθεί παρά μόνο από τρία κράτη και κατά συνέπεια ότι δεν διαθέτει διεθνή νομιμότητα,

Ι. λαμβάνοντας υπόψη ότι μετά την έκθεση του ΟΗΕ, της 14ης Νοεμβρίου 1997, ο Ειδικός Απεσταλμένος του ΟΗΕ συμφώνησε για την πραγματοποίηση τριών συνεδριάσεων μιας ομάδας επαφής στην οποία συμμετέχουν οι ΗΠΑ, η Ρωσία και οι έξι χώρες που συνορεύουν με το Αφγανιστάν, για τη συζήτηση της πιθανότητας επιβολής ενός εμπάργκο όπλων από τον ΟΗΕ σε όλες τις αντιμαχόμενες παρατάξεις του Αφγανιστάν,

ΙΑ. υπενθυμίζοντας ότι το Συμβούλιο ενέκρινε στις 26 Ιανουαρίου 1998 κοινή θέση στην οποία υπογραμμίζεται κυρίως η απαίτηση να σεβαστούν οι Ταλιμπάν τα δικαιώματα του ανθρώπου και τις διεθνείς ανθρωπιστικές συμβάσεις, όσον αφορά ειδικότερα τις διακρίσεις με βάση το φύλο,

ΙΒ. λαμβάνοντας υπόψη ότι οι περιοχές του Βορειοδυτικού Αφγανιστάν καταστράφηκαν από σεισμό που προξένησε χιλιάδες νεκρούς και, λαμβάνοντας υπόψη ότι οι ατμοσφαρικές αλλά και γεωγραφικές συνθήκες είχαν ως αποτέλεσμα την καθυστέρηση της άφιξης των μέσων διάσωσης,

ΙΓ. επισημαίνοντας με ανησυχία ότι, παρά την επίσημη εκεχειρία, μέρος των δυνάμεων των Ταλιμπάν εκμεταλλεύθηκαν τις λυπηρές συνθήκες που προκάλεσε ο σεισμός για να εντείνουν τις πολεμικές επιχειρήσεις στην περιοχή και ότι η γενική επανέναρξη των μαχών είναι πιθανή τους ερχόμενους μήνες, χωρίς να έχει υπάρξει καμία πρόοδος προς την κατεύθυνση μιας συμβιβαστικής λύσης 7

1. επαναλαμβάνει την αυστηρή καταδίκη του καθεστώτος των Ταλιμπάν και της πολιτικής τους όσον αφορά τις συστηματικές παραβιάσεις των ανθρωπίνων δικαιωμάτων που έχει στερήσει από τις γυναίκες τα στοιχειωδέστερα ανθρώπινα δικαιώματα, συμπεριλαμβανομένης της πρόσβασης σε επαρκή περίθαλψη και εκπαίδευση 7

2. εκφράζει, για μια ακόμη φορά, την αλληλεγγύη του στις γυναίκες του Αφγανιστάν οι οποίες συνεχίζουν να διαμαρτύρονται κατά των παραβιάσεων των θεμελιωδών δικαιωμάτων τους, παρά τους κινδύνους που ενέχει η στάση τους αυτή 7

3. υποστηρίζει την εκστρατεία «ένα λουλούδι για τις γυναίκες της Καμπούλ» και ενθαρρύνει όλες τις πρωτοβουλίες που προέρχονται κυρίως από διάφορες οργανώσεις ή ΜΚΟ να προωθήσουν και να γνωστοποιήσουν αυτή την πρωτοβουλία που θα επιτρέψει να αφιερωθεί η Ημέρα της Γυναίκας της 8ης Μαρτίου στις γυναίκες του Αφγανιστάν 7

4. καλεί την Επιτροπή και το Συμβούλιο να εκπονήσουν επείγουσα αξιολόγηση της σημερινής κατάστασης των γυναικών στο Αφγανιστάν και των μέτρων που μπορούν να ληφθούν για να τους παρασχεθεί βοήθεια 7

5. καλεί την Επιτροπή και το Συμβούλιο να υποβάλουν έκθεση στο Ευρωπαΐκό Κοινοβούλιο το νωρίτερο δυνατό, σχετικά με τα πορίσματα μιας παρόμοιας αξιολόγησης και την αποτελεσματικότητα των μέτρων που θα έχουν ληφθεί στη συνέχεια 7

6. υποστηρίζει την κοινή θέση του Συμβουλίου, της 26ης Ιανουαρίου 1998, η οποία υπογραμμίζει τους στόχους της επίτευξης μιας βιώσιμης ειρήνης στο Αφγανιστάν μέσω της προώθησης του ενδοαφγανικού διαλόγου στα πλαίσια του ΟΗΕ και της επιβολής ενός εμπάργκο όπλων, πολεμοφοδίων και στρατιωτικού εξοπλισμού 7 υποστηρίζει επίσης την έκκληση της κοινής θέσης προς τις αντιμαχόμενες πλευρές στο Αφγανιστάν να θέσουν τέρμα στην πολιτική διακρίσεων που εφαρμόζουν και να προστατεύσουν και να προωθήσουν τα ανθρώπινα δικαιώματα, καθώς και την υποστήριξή της προς τα προγράμματα βοήθειας στα οποία περιλαμβάνονται και προσπάθειες επίλυσης προβλημάτων που αφορούν τα δύο φύλα, προωθώντας την ίση συμμετοχή τους 7

7. επισημαίνει με ενδιαφέρον τις πρόσφατες ειρηνευτικές πρωτοβουλίες του ΟΗΕ και εύχεται την επιτυχία τους, ενώ ταυτόχρονα επιμένει ότι το Συμβούλιο και τα κράτη μέλη θα πρέπει να αναλάβουν έναν περισσότερο ενεργό ρόλο 7

8. εκφράζει την ανησυχία του για τη συμφωνία που συνήφθη μεταξύ UNDCP και των Ταλιμπάν και καλεί την Επιτροπή και τα κράτη μέλη να εξετάσουν εκ του σύνεγγυς τις συγκεκριμένες λεπτομέρειες εφαρμογής της εν λόγω συμφωνίας 7

9. ζητεί να διατηρηθεί, με την εξαίρεση της ανθρωπιστικής βοήθειας, η διακοπή κάθε βοήθειας ή προγράμματος συνεργασίας έως ότου γίνουν σεβαστά από την κυβέρνηση του Αφγανιστάν τα ανθρώπινα δικαιώματα των ανδρών και των γυναικών 7

10. καλεί την Επιτροπή, τα κράτη μέλη και τα Ηνωμένα Έθνη να καταβάλουν κάθε δυνατή προσπάθεια ώστε να εξασφαλίσουν ότι οι γυναίκες του Αφγανιστάν θα έχουν πρόσβαση στην ανθρωπιστική βοήθεια χωρίς διακρίσεις 7

11. καλεί τις χώρες που έχουν αναγνωρίσει το καθεστώς των Ταλιμπάν να άρουν την υποστήριξή τους και καλεί το Συμβούλιο και τα κράτη μέλη να μην αναγνωρίσουν το καθεστώς των Ταλιμπάν και κάθε άλλο καθεστώς στο Αφγανιστάν, όσο θα εξακολουθούν να ισχύουν στη χώρα διακρίσεις λόγω φύλου 7

12. εκφράζει την πεποίθηση ότι μόνον η συνεχής και σύντονη πίεση μπορεί να φανεί αποτελεσματική ώστε να πεισθούν τα φονταμενταλιστικά καθεστώτα, όπως αυτό του Αφγανιστάν, να τροποποιήσουν τη συμπεριφορά τους, ιδίως σε σχέση με τις παραβιάσεις των δικαιωμάτων των γυναικών 7 καλεί, κατά συνέπεια, την Επιτροπή και το Συμβούλιο να μεριμνήσουν ώστε το ζήτημα της παραβίασης των δικαιωμάτων των γυναικών στο Αφγανιστάν να συνεχίσει να παραμένει στη διεθνή ημερήσια διάταξη 7

13. εκφράζει τη βαθύτατη συμπάθειά του προς τα θύματα του σεισμού και τους συγγενείς τους 7 χαιρετίζει την άμεση αντίδραση της Επιτροπής, η οποία παρέδωσε ένα πρώτο μέρος της συμβολής της προς το διεθνές πρόγραμμα βοήθειας 7 ζητεί, εντούτοις, από το Συμβούλιο και την Επιτροπή να συμβάλουν περαιτέρω στο πρόγραμμα αυτό, εάν κριθεί αναγκαίο 7

14. καλεί όλα τα αντιμαχόμενα μέρη να επεκτείνουν και να σεβασθούν την κατάπαυση του πυρός ώστε να γίνει δυνατή η άμεση παράδοση της βοήθειας και της ενίσχυσης στον άμαχο πληθυσμό της περιοχής 7

15. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τον Γενικό Γραμματέα των Ηνωμένων Εθνών, τις κυβερνήσεις των Ηνωμένων Πολιτειών, του Ουζμπεκιστάν, του Ιράν, του Πακιστάν, της Σαουδικής Αραβίας, του Τατζικιστάν, της Ρωσίας, της Ινδίας, των Ηνωμένων Αραβικών Εμιράτων, καθώς και στη Βόρεια Συμμαχία και την ηγεσία των Ταλιμπάν.